ZMLUVA  
o uzavretí budúcej zmluvy o zriadení vecného bremena  
podľa § 151n Občianskeho zákonníka č. 40/1964 Zb. v znení neskorších predpisov, 
uzavretá podľa § 50a Občianskeho zákonníka,
na investičnú akciu: „Halič – kanalizácia a ČOV“ (č. stavby: 9 000 738)
 (ďalej len „Zmluva“), medzi:

Budúcim povinným	
z vecného bremena:	Obec Halič
Mieru č. 66, 985 11 Halič 
                                           IČO:   00316091   DIČ: 2021237075	
                                       Zastúpenie: Vladimír Rehanek, starosta obce
                                    	(ďalej len „Budúci povinný z vecného bremena“)			

a

Budúcim oprávneným
z vecného bremena:	Stredoslovenská vodárenská spoločnosť, a. s.
Partizánska cesta 5, 974 00 Banská Bystrica	
                                   	V mene ktorej konajú:
					Ing. Jozef Hegeduš, podpredseda predstavenstva a. s.
					a Ing. Marek Žabka, člen predstavenstva a. s.
			Zapísané v obch. reg. vedenom OS v B. Bystrici: Oddiel: Sa, Vložka č.: 705/S
			IČO: 36 056  006  	IČ DPH: SK2020095726                                   	 
			(ďalej len „Budúci oprávnený z vecného bremena“)

za nasledovných dohodnutých podmienok:

Článok I.- Predmet a účel zmluvy

1.	Budúci povinný z vecného bremena vlastníkom pozemkov v kat. území Halič obce Halič, vedených na LV číslo 650 ako:
•	KNC parc. číslo  883/17, druh pozemku zast. plochy a nádvoria  o výmere 6150 m2 ,
•	KNE parc. číslo 857, druh pozemku zast. plochy a nádvoria o výmere 2917 m2,
•	KNC parc. číslo 121/13, druh pozemku trvalé trávne porasty o výmere232 m2,
•	KNC parc. číslo 121/16, druh pozemku trvalé trávne porasty o výmere 275 m2,
•	KNC parc. číslo 121/10, druh pozemku trvalé trávne porasty o výmere 1259 m2,
•	KNC parc. číslo 121/16, druh pozemku trvalé trávne porasty o výmere 1394 m2  
•	KNC parc. číslo  40/1, druh pozemku zast. plochy a nádvoria  o výmere 446 m2 ,
•	KNC parc. číslo  40/2, druh pozemku záhrady  o výmere 299 m2,
•	KNC parc. číslo  848/1, druh pozemku zast. plochy a nádvoria  o výmere 7532 m2,
•	KNC parc. číslo  848/16, druh pozemku zast. plochy a nádvoria  o výmere 63 m2,
•	KNC parc. číslo 120/1, druh pozemku trvalé trávne porasty o výmere 2383 m2,
všetko v 1/1-ine.
 
2.	Budúci oprávnený z vecného bremena je investorom/stavebníkom pripravovanej investičnej akcie „Halič – kanalizácia a ČOV“ (ďalej aj len „Stavba“) a tým aj budúcim vlastníkom zariadení  verejnej kanalizácie vybudovaných v rámci Stavby. 
3.	Podľa projektovej dokumentácie Stavby  budú na  časti pozemkov Budúceho povinného z vecného bremena špecifikovaných v bode 1 tohto článku Zmluvy umiestnené zariadenia Stavby: verejná kanalizácia DN 300 mm a odľahčovacia komora (ďalej aj len OK). 
4.	Vzhľadom na to, že zriadenie vecného bremena k pozemkom podlieha schváleniu zastupiteľstva obce Halič, predmetná stavba  je v súčasnosti len v štádiu prípravy realizácie Stavby a presnú trasu umiestnenia potrubia verejnej kanalizácie DN 300 mm a  odľahčovacej  komory na pozemkoch špecifikovaných v bode 1 tohto článku Zmluvy (ďalej aj len „ dotknuté pozemky“) nie je možné zamerať geometrickým plánom, dohodli sa Zmluvné strany na uzavretí tejto Zmluvy o budúcej zmluve o zriadení vecného bremena, na základe ktorej sa obidve Zmluvné strany zaväzujú najneskôr do 30 dní odo dňa nadobudnutia právoplatnosti kolaudačného rozhodnutia Stavby uzatvoriť Zmluvu o zriadení vecného bremena (ďalej len Zmluva o zriadení vecného bremena) s obsahom a za podmienok dohodnutých v tejto Zmluve.
Maximálna lehota na uzatvorenie budúcej Zmluvy o zriadení vecného bremena je 5 rokov
od uzatvorenia tejto Zmluvy.
5.	Výzvu na uzatvorenie zmluvy spolu s návrhom Zmluvy o zriadení vecného bremena a geometrickým plánom na vyznačenie vecného bremena uskutoční  Budúci oprávnený z vecného bremena bezodkladne po stavebnom ukončení predmetnej Stavby a vyhotovení  geometrického plánu na vyznačenie vecného bremena, definovaného v ďalších ustanoveniach tejto Zmluvy. 
6.	Budúci povinný z vecného bremena sa zaväzuje do 15 dní odo dňa doručenia Výzvy s návrhom zmluvy uzatvoriť s Budúcim oprávneným z vecného bremena predmetnú zmluvu,  ak jej obsah bude zodpovedať  podmienkam dohodnutým v tejto Zmluve. 
7.	Geometrický plán, ktorým bude zameraná presná poloha trasy verejnej kanalizácie s jej ochranným pásmom a poloha Odľahčovacej komory  zabezpečí na svoje náklady Budúci oprávnený z vecného bremena bezodkladne po stavebnom ukončení Stavby.
8.	Obsah budúcej Zmluvy o vecnom bremene: 
8.1	Na základe dohody zmluvných strán sa touto zmluvou zriaďuje v prospech Oprávneného z vecného bremena časovo neobmedzené vecné bremeno ako vecné právo umiestnenia Odľahčovacej komory (OK) na časti pozemkov KNC parc. číslo 121/10  a umiestnenie zariadení verejnej kanalizácie DN 300 mm na časti pozemkov KNC parc. číslo 121/10, KNC parc. číslo  883/17, KNE parc. číslo 857, KNC parc. číslo 121/13, KNC parc. číslo 121/16, KNC parc. číslo 121/16, KNC parc. číslo  40/1, KNC parc. číslo  40/2, KNC parc. číslo  848/1, KNC parc. číslo  848/16 a KNC parc. číslo 120/1 v kat. území  v kat. území Halič obce Halič (ďalej aj len „ predmetné pozemky“), v rozsahu vyznačenom v na tento účel vyhotovenom Geometrickom pláne pre vyznačenie vecného bremena, úradne overenom Správou katastra Lučenec (ďalej len „Geom. plán“) a právo prístupu automobilmi, mechanizmami a pešo na uvedené pozemky za účelom zabezpečenia výstavby, prevádzky, údržby, opráv, odstraňovania porúch ako aj rekonštrukcií zariadení verejnej kanalizácie  na pozemkoch umiestnených. Právu vecného bremena Oprávneného z vecného bremena zodpovedá povinnosť Povinného z vecného bremena:
a)	strpieť na predmetných pozemkoch v rozsahu vyznačenom v Geom. pláne umiestnenie  zariadení verejnej kanalizácie DN 300 mm a Odľahčovacej komory stavby „Halič – kanalizácia  a ČOV“ 
b)	umožniť v nevyhnutnej miere vstup na predmetné pozemky  automobilmi, mechanizmami
a pešo za účelom výkonu prác spojených s výstavbou, údržbou, prevádzkou, odstraňovaním porúch, vykonávaním opráv a rekonštrukcií zariadení verejnej kanalizácie  a odľahčovacej komory na pozemkoch umiestnených,
c)	bez súhlasu vlastníka a prevádzkovateľa  verejnej kanalizácie   nebudovať nad verejnou kanalizáciou a odľahčovacou komorou  a ich  ochranným pásmom vyznačeným v Geom. pláne stavby,  konštrukcie, trvalé zariadenia, nevysádzať trvalé porasty, neumiestňovať skládky a nevykonávať činnosti, ktoré obmedzujú prístup zariadeniam verejnej kanalizácie alebo ktoré by mohli ohroziť ich  technický stav, oplotenia a povrchové úpravy realizovať ľahko rozoberateľným spôsobom.
8.2	Oprávnený z vecného bremena práva zodpovedajúce vecnému bremenu podľa tejto Zmluvy  prijíma a Povinný z vecného bremena sa zaväzuje výkon práv Oprávneného z vecného bremena strpieť a zdržať sa konaní, ku ktorým sa v tejto zmluve zaviazal.
8.3	Právo vecného bremena sa vzhľadom na verejnoprospešnosť zariadení chránených vecným bremenom na základe dohody zmluvných strán zriaďuje ako bezodplatné právo. 
8.4	Práva a záväzky z tejto zmluvy prechádzajú na právnych nástupcov zmluvných strán.
8.5	Práva vecného bremena Oprávneného z vecného bremena ako vecné práva nie sú dotknuté prevodom vlastníckeho práva k pozemkom špecifikovaným v bode 1 tohto článku zmluvy, ani prevodom vlastníckeho práva alebo práva prevádzkovateľa k predmetnej stavbe umiestnenej na pozemkoch.
8.6	Ak Oprávnený z vecného bremena alebo prevádzkovateľ verejnej kanalizácie
pri výkone oprávnení podľa tejto zmluvy spôsobí na  majetku Povinného z vecného bremena škodu, sú povinní takto vzniknutú škodu odstrániť bez zbytočného odkladu na vlastné  náklady uvedením do pôvodného stavu. Pokiaľ by tak neurobili má  Povinný z vecného bremena voči nim nárok na náhradu škody v zmysle § 420 a nasl. Občianskeho zákonníka. Za škody na majetku Povinného  z vecného bremena vzniknuté porušením povinností, ku ktorým sa Povinný zaviazal v tejto zmluve, Oprávnený z vecného bremena ani prevádzkovateľ  verejnej kanalizácie nenesú zodpovednosť.
8.7	Zmluva o zriadení vecného bremena nadobudne platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle Povinného z vecného bremena v zmysle § 47a Občianskeho zákonníka č. 40/1964 Zb.,  v znení neskorších predpisov. Deň zverejnenia  zmluvy Povinný z vecného bremena  oznámi Oprávnenému z vecného bremena písomne.
8.8	Vecno – právne  účinky práva vecného bremena podľa tejto zmluvy nastanú vkladom práva
do katastra nehnuteľnosti. Návrh  na vklad  práva  vecného  bremena  do  katastra  nehnuteľnosti na  Správe  katastra Krupina podá a poplatky z návrhu znáša Oprávnený z vecného bremena.  Povinný z vecného bremena podpisom tejto zmluvy  splnomocňuje  Oprávneného  z vecného bremena,  aby návrh na vklad zmluvy do katastra nehnuteľnosti podal i v jeho mene. K tomuto účelu Povinný z vecného bremena  doručí Oprávnenému z vecného bremena potvrdenie o zverejnení Zmluvy na webovom sídle Povinného z vecného bremena.
8.9	Zriadenie vecného bremena k pozemkom podľa tejto Zmluvy bolo schválené uznesením obecného zastupiteľstva obce Halič  číslo C/3 zo dňa 13.05.2011.
8.10	Účastníci zmluvy vyhlasujú, že sú plne spôsobilí k právnym úkonom, že sú oprávnení s predmetom zmluvy nakladať a že ich zmluvná voľnosť nie je obmedzená.
8.11	Účastníci zmluvy zhodne vyhlasujú, že túto Zmluvu prečítali, jej obsahu porozumeli, že Zmluva je uzatvorená  podľa ich pravej a slobodnej vôle, určite, vážne a zrozumiteľne, nie v tiesni za nápadne nevýhodných podmienok, na znak čoho zmluvu vlastnoručne podpisujú.
8.12	Táto Zmluva je vyhotovená v 4 rovnopisoch,  z  ktorých  každý  rovnopis  má  platnosť  originálu s určením jedno vyhotovenie pre Povinného z vecného bremena a tri vyhotovenia 
pre Oprávneného z vecného bremena, z tohto dve vyhotovenia  pre vklad práva vecného bremena do katastra nehnuteľností.

Článok II.  - Ostatné ustanovenia a dohody

1.	Budúci povinný z vecného bremena  podpisom tejto Zmluvy dáva Budúcemu oprávnenému z vecného bremena súhlas k vstupu na predmetné pozemky za účelom realizácie  stavby „ Halič – kanalizácia a  ČOV“ (ďalej aj len „Stavba“)  a súhlasí s vybudovaním Stavby na jeho pozemkoch podľa odsúhlasenej  projektovej dokumentácie predmetnej Stavby.
2.	V súlade s ustanovením § 139 ods.1 zák.č.50/1976 Zb. v znení jeho neskorších predpisov táto Zmluva o uzavretí budúcej zmluvy o zriadení vecného bremena preukazuje tzv. iné právo investora a stavebníka  k Stavbe  na pozemku. 
3.	Ak neuzavrie Budúci povinný z vecného bremena  na výzvu Budúceho oprávneného z vecného bremena Zmluvu o  vecnom bremene, ktorej obsah bude zodpovedať podmienkam dohodnutým v tejto zmluve, môže sa Budúci oprávnený z vecného bremena  domáhať na súde, aby prehlásenie jeho  vôle bolo nahradené súdom. Právo Budúceho oprávneného z vecného bremena na náhradu škody tým  nie je dotknuté.

Článok III. - Záverečné ustanovenia

1.	Účastníci zmluvy zhodne vyhlasujú, že túto Zmluvu prečítali, jej obsahu porozumeli, že Zmluva je uzavretá podľa ich pravej a slobodnej vôle, určite, vážne a zrozumiteľne, nie v tiesni za nápadne nevýhodných podmienok, na znak čoho zmluvu vlastnoručne podpisujú.
2.	Zmeny alebo doplnky tejto Zmluvy je možné vykonať len na základe dohody zmluvných strán písomnými dodatkami k zmluve.
3.	Tato Zmluva o budúcej zmluve nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle Budúceho povinného z vecného bremena v zmysle § 47a Občianskeho zákonníka č. 40/1964 Zb.,  v znení neskorších predpisov. Deň zverejnenia Zmluvy  Budúci povinný z vecného bremena  písomne oznámi.

4.	Zmluva o budúcej zmluve o zriadení vecného bremena je vyhotovená v 4 vyhotoveniach, s určením 1 vyhotovenie pre Budúceho povinného z vecného bremena a 3 vyhotovenia pre Budúceho oprávneného z vecného bremena.

V Haliči, dňa ................              	                            V Banskej Bystrici, dňa .......................

Za Budúceho povinného 			               Za Budúceho oprávneného 
z vecného bremena:			                            z vecného bremena:

Obec Halič 						 Stredoslovenská vodárenská spoločnosť, a.s.
Mieru č. 66, 985 11 Halič 				 Partizánska cesta 5, 974 00 Banská Bystrica

.......................................	..............................................
Vladimír Rehanek     		                                         Ing. Jozef Hegeduš
starosta obce                                             		   podpredseda predstavenstva a. s.

                ..................................................
                                                                                  	   Ing. Marek Žabka
			    člen predstavenstva a. s.